Франджыхэм Iуащхьэмахуэ деж къыщыхалъхьэ
Иджыблагъэ лэжьыгъэ IуэхукIэ республикэм щыIащ «Кавказ Ищхъэрэм и курортхэр» ОАО-м и лIыкIуэхэр.
Абыхэм ящIыгъуащ франджы компание зыбжанэм я IэщIагъэлIхэри. КъБР-м и Правительствэм и УнафэщIым и япэ къуэдзэ Марьяш Иринэ, КъБР-м экономикэ зыужьыныгъэмкIэ и министр Мусуков Алий сымэ ящIыгъуу хьэщIэхэр еплъащ «Эльбрус-Безенги» турист рекреацэ комплексым хиубыдэ IуэхущIапIэхэм.
ИужькIэ лъэныкъуитIым я лIыкIуэхэр тепсэлъыхьащ курортым зегъэужьынымкIэ щыIэ хэкIыпIэхэм, Европэм щынэхъ лъагэ дыдэ Iуащхьэмахуэ бгыр туризмэм ехьэлIауэ нэхъ нэсу къызэрагъэсэбэпыпхъэм. ЛъэныкъуитIми къыхагъэщхьэхукIащ Iуащхьэмахуэ дэкI кIапсэ гъуэгум къыхэгъэхъуапхъэу къызэралъытэр. Ар яхузэфIэкIмэ, щIымахуэ зэманым и мызакъуэу, гъэмахуэми зыгъэпсэхуакIуэ къакIуэхэр нэхъыбэ хъунущ. Апхуэдэу псалъэмакъым къыхэщащ туристхэм хуащIэ Iуэхутхьэбзэхэр, инфраструктурэр егъэфIэкIуэн зэрыхуейр.
Къущхьэ Санэ.
